Lázadó Nap
Művelt embernek, nos, illik tudnia,
Hány kelvin a hőm, s milyen sűrű vagyok.
(Pont annyit ád e profán scientia
Néked, mint csipsz, ha bambán ropogtatod.)

Akarsz-e lenni korodnak hű fia?
Akkor modellezd, miként is robbanok,
Meg mondj trendit, hogy: protuberancia,
S hogy működnek még milliószám Napok.

Pöttömnyi bogár görgetett az égre,
Bárkába emelt a Nád és Méh népe,
Friss dallal várt rám pacsirta meg rigó;

Ha flereket látsz spéci távcsövedben,
Tudd, valójában a harag forr bennem:
Jól kipányvázott a polák s a digó!
Orosz László Wladimir versei
Szonettek